ઇમ્પેક્ટ ફીની અરજીના નિકાલ માટેની સમયાવધિમાં વખતોવખત વધારો કરીને હવે અાગામી તા. ૧૮ ફેબ્રુઅારી, ૨૦૧૬અે અા સમયાવધિનો અંતિમ દિવસ છે. રાજ્યના શહેરી વિકાસ વિભાગ દ્વારા અમદાવાદ સહિત રાજ્યનાં તમામ અાઠ કોર્પોરેશનમાં ગત તા. ૨૦ ફેબ્રુઅારી, ૨૦૧૨થી ઇમ્પેક્ટ ફી કાયદાનો ગ્રુડા એક્ટ ૨૦૧૧ અમલમાં પણ મૂકી દેવાયો, પરંતુ અમદાવાદમાં ઇમ્પેક્ટ ફીના કાયદાના અમલીકરણના મામલે તંત્રનું વલણ જડ પુરવાર થયું છે.